რიჩარდ ემორი

რიჩარდ ემორი (; დ. 18 ოქტომბერი, 1927 — გ. 1 აგვისტო, 1981) — ამერიკელი მწერალი ჰალფვეიდან (ორეგონის შტატი). მან ოჰაიოს სახელმწიფო უნივერსიტეტში სოციოლოგიის ბაკალავრის ხარისხი მოიპოვა, სან-ფრანცისკოს სახელმწიფო უნივერსიტეტში — მაგისტრის ხარისხი ესპანურ ენაში, ხოლო ბერკლის კალიფორნიის უნივერსიტეტში დაიწყო მუშაობა სადოქტორო ხარისხზე (Ph.D.) იმავე სპეციალობით, რომელიც არ დაუსრულებია.Cesar Love, "Biography of Richard Love," Song of the Loon (Vancouver: Arsenal Pulp Press, 2005), 215-17. პროფესიით სკოლის მასწავლებელმა, აღიარებას როგორც რომანისტმა 1960-იანი წლების ბოლოს მიაღწია, როდესაც ის ჯერ კიდევ ასპირანტი იყო და მანამ, სანამ საჯაროდ განაცხადებდა თავისი სექსუალური ორიენტაციის შესახებ.

ემორი ყველაზე მეტად ცნობილია თავისი 1966 წლის რომანით „გაგარას სიმღერა:გეი პასტორალი ხუთ წიგნსა და ინტერლუდიაში“ (Song of the Loon: A Gay Pastoral in Five Books and an Interlude) და მისი გაგრძელებებით, მათ შორის:„აარონის სიმღერა“ (Song of Aaron) და „უსმინე, გაგარა მღერის“ (Listen, the Loon Sings).See Drewey Wayne Gunn, Gay American Novels, 1870-1970: A Reader's Guide (Jefferson, NC: McFarland, 2016), 152-54. „გაგარას სიმღერა“, რომელსაც სხვადასხვანაირად ახასიათებდნენ — როგორც „მე-16 საუკუნის ცნობილი ესპანური პასტორალური რომანების ამერიკულ გეი ვერსიას“Beth M. Bouloukos, "Shepherds Redressed: Richard Amory's Song of the Loon and the Reinvigoration of the Spanish Pastoral Novel," 1960s Gay Pulp Fiction: The Misplaced Heritage, ed. Drewey Wayne Gunn and Jaime Harker (Amherst: University of Massachusetts Press, 2013), 212-28. და როგორც „უკანასკნელი მოჰიკანის გეი ვერსიას“Angelo d'Arcangelo, The Homosexual Handbook, 2nd ed. (Ophelia Press, 1969), 235. See also Susan Stryker, Queer Pulp: Perverted Passions from the Golden Age of the Paperback (San Francisco: Chronicle Books, 2001), 117; Neil DeWitte, "The Gay Western: Trailblazing Heroes Stake Their Claim," The Golden Age of Gay Fiction, ed. Drewey Wayne Gunn (Albion, NY: MLR Press, 2009), 224-27. — მიჩნეულია „მე-20 საუკუნის ერთ-ერთ ყველაზე მნიშვნელოვან გეი წიგნად“. 1994 წელს ერთ-ერთი ბიბლიოგრაფის შეფასებით, ეს რომანი ამერიკელი გეი მამაკაცების მესამედს ჰქონდა წაკითხული.Tom Norman, American Gay Erotic Paperbacks: A Bibliography (Burbank, CA, 1994), 3.

1970 წელს „გაგარას სიმღერის“ მიხედვით გადაიღეს ეროტიკული ფილმი, რომელიც ემორის მონაწილეობის გარეშე შეიქმნა და მის დიდ უკმაყოფილებას იწვევდა. ამ ნაწარმოებმა ასევე შთააგონა პაროდიული ვერსიის — „Fruit of the Loon“-ის შექმნა, რომლის ავტორიც „რიჩარდ არმორია“.

ემორი მცირე ხნით თანამშრომლობდა მწერლებთან: დირკ ვანდენთან, ფილ ანდროსთან, პიტერ ტიუზდეი ჰიუზთან, ლარი ტაუნსენდსა და დაგლას დინთან. მათი მიზანი იყო პირველი სრულიად გეი საგამომცემლო კომპანიის დაარსება, რომელსაც „The Renaissance Group“ უნდა რქმეოდა. ჯგუფმა ვერ შეძლო ამ წამოწყებისთვის დაფინანსების მოპოვება, რის გამოც მისმა რამდენიმე წევრმა მალევე შეწყვიტა სამწერლო მოღვაწეობა.

იგი სან-ხოსეში, კალიფორნიის შტატში გარდაიცვალა.

ლიტერატურა
Song of the Loon (1966)
Song of Aaron (1967)
Listen, the Loon Sings (1968)
A Handsome Young Man with Class (1969)
Longhorn Drive (1969)
Naked on Main Street (1969)
Frost (1972)
Willow Song (1974)

სქოლიო

კატეგორია:დაბადებული 18 ოქტომბერი
კატეგორია:დაბადებული 1927
კატეგორია:გარდაცვლილი 1 აგვისტო
კატეგორია:გარდაცვლილი 1981
კატეგორია:XX საუკუნის ამერიკელი მწერლები